Maanosaliittojen cup 2017

Maanosaliittojen cup 2017 oli 10. Maanosaliittojen cup, joka pelattiin Venäjällä 17. kesäkuuta – 2. heinäkuuta 2017. Se oli vuoden 2018 jalkapallon MM-kilpailuiden esiturnaus.

Joukkueet

CONCACAFin karsintaottelu
Koska CONCACAFin mestaruusturnaus CONCACAF Gold Cup järjestetään kahden vuoden välein, päätti CONCACAF järjestää karsintaottelun Maanosaliittojen cupiin. 5. huhtikuuta 2013 CONCACAF ilmoitti, että vuosien 2013 ja 2015 voittajat kohtaavat yksiosaisessa karsintaottelussa. Ottelun voittaja etenee Maanosaliittojen cupin lopputurnaukseen. Heinäkuussa 2015 CONCACAF ilmoitti, että karsintaottelu pelataan 9. lokakuuta 2015 Pasadenassa ja ottelussa kohtaavat Yhdysvallat ja Meksiko. Yhdysvallat voitti vuoden 2013 Gold Cupin, ja Meksiko vuoden 2015 turnauksen. Elokuussa 2015 ottelu siirrettiin pelattavaksi 10. lokakuuta.

Pelipaikat
Vuonna 2011 julkistettiin neljä ottelukaupunkia. Kaikki neljä pelipaikkaa olivat myös maailmanmestaruuskilpailujen ottelupaikkoja. Loppuottelu pelattiin Pietarissa New Zenit Stadiumilla. Muut stadionit kuin Sotšin olympiastadion rakennettiin maailmanmestaruuskilpailuja ja Maanosaliittojen cupia varten.

Lohkoarvonta 
Arvonta suoritettiin Kazanissa 26. marraskuuta 2016. Arvonnassa kaikki kahdeksan joukkuetta lajiteltiin kahteen koriin. Ensimmäinen kori sisälsi isäntämaa Venäjän lisäksi kolme korkeimmin sijoittunutta maajoukkuetta FIFA-rankinglistalla, jotka olivat Saksa, Chile ja Portugali. Toisessa korissa olivat loput neljä turnaukseen osallistuvaa joukkuetta; Meksiko, Australia, Uusi-Seelanti ja Afrikan maanosamestari vuonna 2017. 5. helmikuuta 2017 pelatun loppuottelun voitti Kamerun ja varmisti näin paikkansa turnaukseen.

Kahdeksan joukkuetta arvottiin kahden neljän joukkueen lohkoon, molemmista koreista kaksi joukkuetta. Isäntämaa Venäjä sijoitettiin automaattisesti lohkoon A. Kolmen maajoukkueen oltua Euroopasta, toiseen lohkoista tuli varmasti kaksi joukkuetta samasta maanosasta, mikä tapahtui ensimmäistä kertaa turnauksen historiassa.

Tuomarit 
FIFA julkaisi listan turnauksen erotuomareista 27. huhtikuuta 2017.

Kokoonpanot 

Joukkueiden lopullisen kokoonpano piti olla vahvistettuna viimeistään FIFAn antamaan takarajaan mennessä. Viralliset kokoonpanot julkistettiin 8. kesäkuuta 2017.

Lohkovaihe 
Virallinen turnausohjelma julkistettiin 24. heinäkuuta 2015.

Kummastakin lohkosta voittaja ja toiseksi sijoittunut etenevät pudotuspeleihin. Sijoitukset lohkoissa määräytyvät seuraavasti:
 joukkueiden kaikkien otteluiden pisteet;
 joukkueiden kaikkien otteluiden maaliero;
 joukkueiden kaikkien otteluiden tehdyt maalit.
Mikäli kahdella tai useammalla joukkueella olivat kaikki kolme yllä mainittua ehtoa tasan, määräytyivät näiden joukkueiden keskinäiset sijoitukset seuraavasti:
 joukkueiden keskinäisten otteluiden pisteet;
 joukkueiden keskinäisten otteluiden maaliero;
 joukkueiden keskinäisissä otteluissa tehdyt maalit;
 FIFA:n komitean suorittama arvonta.

Kellonajat Moskovan aikaa (UTC+3).

Lohko A

Lohko B

Pudotuspelit

Välierät

Pronssiottelu

Loppuottelu

Maalintekijät
3 maalia

  Leon Goretzka
  Lars Stindl
  Timo Werner

2 maalia
  Cristiano Ronaldo

1 maali

  Tomi Juric
  Mark Milligan
  Tommy Rogic
  James Troisi
  Martín Rodríguez
  Alexis Sánchez
  Eduardo Vargas
  Arturo Vidal
  Vincent Aboubakar
  André-Frank Zambo Anguissa
  Néstor Araujo
  Marco Fabian
  Javier Hernández
  Raúl Jiménez
  Hirving Lozano
  Héctor Moreno
  Oribe Peralta
  Cédric
  Pepe
  Ricardo Quaresma
  Adrien Silva
  André Silva
  Bernardo Silva
  Kerem Demirbay
  Julian Draxler
  Amin Younes
  Chris Wood
  Aleksandr Samedov
  Fjodor Smolov

Oma maali
  Michael Boxall (ottelussa Venäjää vastaan)
  Luís Neto (ottelussa Meksikoa vastaan)

Lähde: FIFA

Lähteet

Aiheesta muualla 
 FIFA Confederations Cup  FIFA.com

Venäjän jalkapallo
Vuoden 2017 jalkapallo